Na Lešanski planini je manjša planšarija, kjer je v prvi vrsti skrb za živino. Če dopušča čas, pa z veseljem postrežejo planince in obiskovalce.
Nudijo preprosto domačo pastirsko hrano; sveže in kislo mleko (posirjenc), skuto, mlečni močnik (sok), žgance, občasno domač kruh in sladice (ta svahko). Skrbijo tudi za čim manj smeti, zato nudijo več vrst pijače v povratni embalaži (gorski čaj, domačo žganjico) in ohranjajo pristno tržiško govorico.
Kapacitete
notranjost: 15 oseb
zunaj: 40 oseb
S planine lahko nadaljujete pot do pol ure oddaljenega Velikega (1634 m) ali Šentanskega vrha (1635 m) Dobrče, ki ponujata čudovite poglede na Julijce z Blejskim jezerom, Karavanke in Kamniško-Savinjske Alpe. Lahko pa se podate na daljšo pot do planine Prevala, na Roblek in Begunjščico. Planina je dostopna tudi za gorske kolesarje in konjenike.
Odprti so v času pašne sezone.

»Pa prite kej grvn: Looooop-lop!«
 https://www.visit-trzic.com/poti/planinske-poti/trziska-planinska-pot.html    Lešanska planina (1450 m) v lasti Agrarne skupnosti Leše.